|  |
| --- |
|  |
|  **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| Број: 404-02-132/9/2019-02 |
| Датум: 29.08.2019. године |
| Немањина 22-26, Београд |

**ПРЕДМЕТ:** **Појашњење конкурсне документације за јавну набавку Услуге надзорногоргана- Инжењер на пројекту Сектор 1 и Сектор 2, ЈН број: 32/2019**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

У чл. 3. став 3 нацрта Уговора који је саставни део конкурсне документације наведено је:

*Остатак од укупно уговорене цене са ПДВ-ом плаћа се путем (месечних привремених ситуација и окончане ситуације) у износима који ће бити сразмерни проценту реализације изведених и фактурисаних радова над којима је извршен стручни надзор, одобрен и потписан од стране надзорног органа у складу са ситуацијама Извоћача радова и окончаном ситуацијом.*

У чл. 3. став 9. нацртаУговора који је саставни део конкурсне документације наведено је:

*Уколико Извођач радова не изводи радове Пружалац услуге у том периоду неће исказивати трошкове према Наручиоцу.*

У чл. 4. став 2. нацрта Уговора који је саставни део конкурсне документације наведено је:

*Уговорени период за вршењеУслуга почиње од дана ступања на снагу Уговора и траје закључно до 31.12.2021 године .*

***Питање бр. 1.***

Шта се дешава у ситуацији ако 31.12.2021.г. до када уговор траје, Извођач радова изврши рецимо 70% радова? Да ли то значи да ће Пружалац услуге реализовати 70% вредности свог Уговора?

***Одговор на питање бр. 1.***

По закључењу Уговора Наручилац и Пружалац услуге ће дефинисати који део се плаћа авансно, у току реализације активности извођења радова путем (месечних привремених ситуација) у износима који ће бити сразмерни проценту реализације изведених и фактурисаних радова над којима је извршен стручни надзор, одобрен и потписан од стране надзорног органа у складу са ситуацијама Извоћача радова и део у периоду након завршетка извођења радова. Из наведеног произлази да ће реализација Пружалоца услуга 31.12.2011. год. бити пропорционална проценту реализације Изведених радова. У случају потребе биће закључен Анекс 1 Основног уговора.

***Питање бр. 2.***

У односу на који износ ће се обрачунавати проценат реализације изведених и фактурисаних радова? На укупан уговорени износ, или на износ који је преостао у тренутку када Пружалац услуге ступи на дужност?

Разлика може да буде 30%-40%, у зависности од степена готовости радова у тренутку када Пружалац услуге ступа на дужност.

Пример: Предпоставимо да је Уговорена вредност радова 300.000.000,00€

 Предпоставимо да је до сада је реализовано 100.000.000,00€

 Онда је вредност преосталих радова 200.000.000,00€

 Предпоставимо да је месечна ситуација Извођача радова 5.000.000,00€.

Ако се проценат реализације рачуна у односу на уговорену вредност, проценат реализације је 1,7%.

Ако се проценат реализације рачуна у односу на вредност преосталих радова, проценат реализације је 2,5%. У овом случају проценат реализације је већи за оквирно 34%. За исти проценат би у том случају била већа месечна ситуација Пружаоца услуга.

***Одговор на питање бр. 2.***

Укупно уговорен износ обухвата авансно плаћање, плаћање по испостављеним месечним ситуацијама у износима који су сразмерни проценту реализације изведених и фактурисаних радова над којима је извршен стручни надзор, у складу са овереним ситуацијама Извоћача радова и део у периоду након завршетка извођења радова. Укупно уговорени износ умањиће се за авансну уплату и део износа који је предвиђен за вршење стручног надзора након завршетка радова. Добијена вредност биће процентуално распоређена у складу са овереним привременим ситуацијама у току извођења радова.

**Питање бр. 3.**

Има више ситуација у којима, без обзира што се не изводе радови, Пружаоц услуга има трошкове. Ако никакве друге, онда сигурно режијске. На који начин ће у таквим ситуацијама Пружалац услуге сервисирати своје трошкове, ако у периоду када се не изводе радови, неће исказивати трошкове према Наручиоцу? Посебно треба имати у виду да разлози за неизвођење могу да буду различити, а да Пружалац услуга исте није проузроковаo нити на њих може да утиче.

Због свега горе наведеног сматрамо да је потребно размислити о начину на који ће се обрачунавати и фактурисати привремена ситуација Пружаоца услуга. Предложени начин очигледно има бројне пропусте.

***Одговор на питање бр. 3.***

Наручилац ће настојати да се радови континуално изводе односно да су прекиди радова кратки.

Предвиђена динамика фактурисања Извођача је сходно напредовању радова на градилишту, што подразумева месечно испостављање привремених ситуација. У случају да Извођач не испостави неку месечну привремену ситуацију, стручни надзор може да фактурише своје услуге за тај месец уз достављање оверених листова грађевинске књиге за изведене радове у том месецу.